Antti Niemi (hokejový brankár)

**Antti Niemi** (* 29. august 1983, Vantaa, Fínsko) je bývalý fínsky hokejový brankár. V sezóne 2009-10 získal so Chicago Blackhawks Stanley cup, a stal sa prvým fínskym brankárom s touto trofejou.

## Hráčska kariéra
### Začiatky

Niemi začínal svoju juniorskú kariéru vo fínskom hokejovom klube Kiekko-Vantaa. Tu pôsobil od roku 1998 do roku 2005, a tiež tu pracoval na polovičný úväzok ako vodič rolby. V roku 2005 podpísal zmluvu s tímom fínskej ligy SM-liiga Pelicans. Za Pelicans chytal tri sezóny, až kým v roku 2008 podpísal zmluvu s tímom NHL Chicago Blackhawks.  

### Chicago Blackhawks

Po podpise zmluvy s klubom Chicago Blackhawks bol hneď zaradený do farmárskeho klubu Rockford IceHogs, kde strávil väčšinu sezóny 2008 – 09. Vo februári 2009 bol povolaný do tímu Blackhawks. Svoj debut si odbil 27. februára 2009 proti Pittsburghu Penguins. V tomto zápase prišiel v tretej tretine, inkasoval len 1 gól, ale so svojím tímom prehral 4 : 5 po predĺžení. Svoje prvé víťazstvo v NHL zažil 1. marca 2009, keď s tímom porazili 4 : 2 Los Angeles Kings. 

V ďalšej sezóne 2009-2010 pokračoval s tímom v predsezónnom kempe. Na svoj prvý zápas v sezóne nastúpil dňa 3. októbra 2009, počas európskej tour vo Fínsku. V tomto zápase chytil všetkých 24 striel proti tímu Florida Panthers a dosiahol svoje prvé „čisté konto“ v NHL. Počas základnej časti z 39 zápasov uhral 26 víťazstiev a 11 zápasov prehral, z nich 4 po predĺžení. Vďake tejto bilancii nahradil v play-off na poste brankárskej jednotky francúzskeho brankára Cristobala Hueta. V druhom zápase štvrťfinále konferencie proti Nashvillu Predators chytil svoje prvé čisté konto v play-off ako prvý chicagsky brankár po štrnástich rokoch (v roku 1996 to dokázal kanadský brankár Ed Belfour). 22. apríla chytil ďalšie čisté konto v play-off, pred tým to dokázal v Chicagu len Tony Esposito. Tiež odchytal všetkých šesť zápasov finále Stanley cupu, bol tretím fínskym brankárom vo finále, ale prvým so ziskom Stanley cupu.  

Počas sezóny podal Niemi návrh na arbitrážny súd, a nakoniec mu bolo prisúdených 2,75 miliónov dolárov. Oficiálne odišiel zo Chicaga 2. augusta 2010, kvôli obmedzenému platovému stropu. Vymenil ho Marty Turco z tímu Dallas Stars, ktorý poberal plat 1,3 miliónov dolárov.

### San Jose Sharks

Dňa 2. septembra 2010, Niemi oficiálne podpísal jednoročný kontrakt na 2 milióny dolárov so San Jose Sharks. Svoj prvý zápas za Sharks odohral 8. októbra 2010 proti Columbus Blue Jackets, ktorý s tímom vyhral 3 : 2. Uprednostnili ho ako brankársku jednotku pred jeho fínskym kolegom Anterom Niittymäkim. Počas základnej časti odohral 60 zápasov a vychytal 35 víťazstiev. V play-off sa s klubom dostal až do finále konferencie, kde ich zastavil Vancouver Canucks. Dňa 1. marca 2011 podpísal rozšírenie kontraktu o štyri roky na 15,2 miliónov dolárov.

## Štatistika
### Základná časť

### Play-off

## Iné projekty

## Zdroj

## Externé odkazy
* 
* 

Kategória:Fínski hokejoví brankári
Kategória:Bronzoví olympijskí medailisti v ľadovom hokeji
Kategória:Fínski bronzoví olympijskí medailisti
Kategória:Hráči San José Sharks
Kategória:Hráči Chicago Blackhawks
Kategória:Brankári v NHL
Kategória:Brankári Chicago Blackhawks
Kategória:Brankári San Jose Sharks
Kategória:Brankári Florida Panthers
Kategória:Brankári Pittsburgh Penguins
Kategória:Brankári Dallas Stars
Kategória:Brankári Montreal Canadiens